ai4bharat/Pralekha huggingface dataset:
மத்திய அமைச்சரவை
திருமணமான முஸ்லீம் பெண்களின் உரிமைகளைப் பாதுகாக்க
முத்தலாக் மூலம் விவாகரத்து செய்வதைத் தடுக்க
முஸ்லீம் பெண்கள்  மசோதா 2019க்கு மத்திய அமைச்சரவை ஒப்புதல்
வரவிருக்கும் நாடாளுமன்றக் கூட்டத்தொடரில் இந்த மசோதா நாடாளுமன்றத்தின் ஒப்புதலுக்கு முன்வைக்கப்படும்
“அனைவரோடும் இணைந்து, அனைவருக்குமான வளம், அனைவரது நம்பிக்கையையும் பெறுவது” என்பதே பிரதமர் திரு. நரேந்திர மோடியின் தலைமையிலான தேசிய ஜனநாயக கூட்டணி அரசின் தாரக மந்திரம் ஆகும். மக்களுக்கு அளித்த வாக்குறுதிகளில் ஒன்றை நிறைவேற்றும் வகையில் முஸ்லீம் பெண்கள்  இரண்டாவது அவசர சட்டம் 2019  க்குப் பதிலாக முன்வைக்கவுள்ள முஸ்லீம் பெண்கள்  மசோதா 2019 க்கு பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை தனது ஒப்புதலை வழங்கியது.
தாக்கம்:
இந்த மசோதா பாலின சமத்துவத்தை உறுதிப்படுத்துவதாகவும் முஸ்லீம் பெண்களுக்கு பாலின ரீதியான நீதியை வழங்குவதாகவும் அமையும். திருமணமான முஸ்லீம் பெண்களின் உரிமைகளையும் இந்த மசோதா பாதுகாப்பதோடு அவர்களின் கணவர்கள் முத்தலாக் சொல்வதன் மூலம் விவாகரத்து செய்வதையும் தடுக்கும். வரவிருக்கும் நாடாளுமன்றக் கூட்டத் தொடரில் இந்த மசோதா நாடாளுமன்றத்தில் அறிமுகப்படுத்தப்படும்.
விளைவுகள்:
முத்தலாக் முறையை பயன்படுத்துவதை இந்த மசோதா செல்லாத ஒன்று எனவும் சட்டவிரோதமானது எனவும் அறிவிக்க தீர்மானிக்கிறது.
இத்தகைய குற்றத்திற்கு மூன்று ஆண்டுகள் வரை சிறைத்தண்டனையும் அபராதமும் விதிக்கவும் இந்த மசோதா வகைசெய்கிறது.
திருமணமான பெண்களுக்கும் அவர்களை சார்ந்துள்ள குழந்தைகளுக்கும் ஜீவனாம்சத் தொகை வழங்கவும் இந்த மசோதா வகை செய்கிறது.
இவ்வாறு முத்தலாக் சொல்லப்பட்ட திருமணமான முஸ்லீம் பெண்மணியோ அல்லது அவருக்கு ரத்த ரீதியான அல்லது திருமணம் மூலமான உறவினர் எவரொருவரும் காவல் நிலைய பொறுப்பு அதிகாரியிடம் இத்தகைய குற்றம் பற்றிய தகவலை தெரிவித்தாரெனில் அத்தகைய குற்றத்தை பிணையில் விடவியலாத ஒரு குற்றமாகவும் ஆக்க இந்த மசோதா திட்டமிட்டுள்ளது.
முத்தலாக் சொல்லப்பட்ட முஸ்லீம் பெண் வற்புறுத்தினால் குற்றவியல் நீதிபதியின் அனுமதியுடன் இந்தக் குற்றம் மேலும் வலுவுடையதாக ஆக்கப்படும்.
குற்றவியல் நீதிபதி எவரொருவரும் குற்றம் சாட்டப்பட்டவருக்கு பிணை வழங்குவதற்கு முன்பாக இவ்வாறு முத்தலாக் சொல்லப்பட்ட திருமணமான முஸ்லீம் பெண்மணியின் கருத்தைக் கேட்க வேண்டும் என்றும் இந்த மசோதா வரையறை செய்கிறது.
முஸ்லீம் பெண்கள்  இரண்டாவது அவசர சட்டம் 2019  போன்றதாகவே இந்த முஸ்லீம் பெண்கள்  மசோதா 2019-ம் அமைகிறது.
பிரதமர் அலுவலகம்
4வது சர்வதேச யோகா தின கொண்டாட்டங்களை பிரதமர் திரு.நரேந்திர மோடி டேராடூனில் முன்னின்று நடத்தவுள்ளார்
4வது சர்வதேச யோகா தின கொண்டாட்டங்களை 2018 ஜூன் 21-ந் தேதியன்று பிரதமர் திரு.நரேந்திர மோடி டேராடூனில் முன்னின்று நடத்துகிறார்.
இமயமலைப் பகுதியில் அமைந்துள்ள டேராடூன் வன ஆராய்ச்சி நிறுவனத்தின் புல்வெளியில் ஆயிரக்கணக்கான தொண்டர்கள் யோகசனப் பயிற்சியில் ஈடுபடும்போது பிரதமரும் அதில் பங்கேற்கிறார்.
சர்வதேச யோகாதினத்தை முன்னிட்டு உலகெங்கும் யோகா தொடர்பான பல்வேறு நிகழ்ச்சிகளுக்கு ஏற்பாடு செய்யப்பட்டுள்ளது.
முன்னதாக, பிரதமர் 2015-ம் ஆண்டு புதுதில்லி ராஜ்காட்டில் நடைபெற்ற யோகா தின கொண்டாட்டங்களிலும், 2016 சண்டிகரில் கேப்பிட்டல் வளாகத்திலும், 2017-ல் லக்னோவில் ராமாபாய் அம்பேத்கர் சபா ஸ்தல்-லில் நடைபெற்ற யோகா தின கொண்டாட்டங்களிலும் பங்கேற்றார்.
யோகா தினத்தை முன்னிட்டு உலகெங்கிலும் உள்ள யோகா ஆர்வலர்களுக்கு பிரதமர் வாழ்த்து தெரிவித்துள்ளார். மனித குலத்துக்கு பண்டைய இந்திய ஞானிகள் வழங்கிய விலைமதிப்பற்ற கொடையே யோகா என்று தமது வாழ்த்துச் செய்தியில் பிரதமர் குறிப்பிட்டுள்ளார்.
“யோகா என்பது உடல் ஆரோக்கியம் பேணும் பயிற்சி மட்டும் அல்ல. அது ஆரோக்கிய உறுதியளிப்புக்கு கடவுச்சீட்டு, உடல் தகுதி மற்றும் ஆரோக்கியத்தின் திறவுக்கோல். காலையில் நாம் மேற்கொள்ளும் பயிற்சி மட்டும் அல்ல யோகா. உங்கள் அன்றாட கடமைகளை முழுமையான உணர்வுடனும், உயர்ந்த அக்கறையுடனும் மேற்கொள்ளுவதும் யோகாதான்” என்று பிரதமர் குறிப்பிட்டுள்ளார்.
“மிதமிஞ்சிய நிலை பிரபலமாகி வரும் இன்றைய உலகில் யோகா கட்டுப்பாட்டையும், சமச்சீர்மையையும் வலியுறுத்துகிறது. மன அழுத்தத்தால் அவதிப்படும் இன்றைய உலகில் யோகா அமைதிக்கு உத்தரவாதம் அளிக்கிறது. கவனம் சிதறிய இன்றைய உலகில் யோகா கவனத்தை குவியப்படுத்த உதவுகிறது. அச்சம் நிறைந்த உலகில் யோகா நம்பிக்கை, வலு, தைரியம் ஆகியவற்றை உறுதியளிக்கிறது” என்றும் பிரதமர் கூறியுள்ளார்.
சர்வதேச யோகா தினத்தை முன்னிட்டு பிரதமர் சமூக ஊடகங்கள் வழியாக பல்வேறு யோகா ஆசனங்களின் நுணுக்கங்களைப் பகிர்ந்து கொண்டுள்ளார். உலகின் பல்வேறு இடங்களில் மக்கள் யோகா பயிற்சியில் ஈடுபட்டு இருக்கும் படங்களையும் பிரதமர் இந்த ஊடகங்கள் வழியாக பகிர்ந்து கொண்டுள்ளார்.
மத்திய பணியாளர் தேர்வாணையம்
மத்தியப் பணியாளர் தேர்வாணையம் 2018 மார்ச்-இல் ஆட்சேர்ப்பு முடிவுகளை இறுதி செய்துள்ளது
மத்தியப் பணியாளர் தேர்வாணையம், மத்திய அரசுப் பணியிடங்களில் பணியாளர்களைச் சேர்ப்பதற்கான முடிவுகளை 2018 மார்ச் மாதம் இறுதி செய்துள்ளது. இதில் தேர்வு பெற்றவர்களுக்குத் தனித்தனியாக அஞ்சல் மூலம் தகவல் தெரிவிக்கப்படும்.
கூடுதல் விவரங்களுக்கு www.pib.gov.in என்ற வலைதளத்தைப் பார்க்கவும்.
----
(Visitor Counter : 126
ஊரக வளர்ச்சி அமைச்சகம்
நிலவளத்துறையில் சிறப்பு தூய்மை இயக்கம்நடத்தப்பட்டது
2022 நவம்பர் முதல் 2023 ஆகஸ்ட் வரை நிலுவை விஷயங்களுக்கு தீர்வு காண்பது மற்றும் தூய்மைக்கான சிறப்பு இயக்கத்தை நிலவளத்துறை தொடர்ந்து மேற்கொண்டு வருகிறது.
இதன்படி இந்தத்துறையின் மூன்று அலுவலகங்களிலும் தூய்மை இயக்கம் மேற்கொள்ளப்பட்டது. 2926 பொது மக்களின் குறைகளுக்குத் தீர்வுகாணப்பட்டது. 77 மேல்முறையீட்டுக் குறைகளும் தீர்க்கப்பட்டன. 1497 நேரடி கோப்புகளும், 3092 மின்னணு கோப்புகளும் ஆய்வு செய்யப்பட்டன. நிலுவையில் இருந்த நாடாளுமன்ற உறுப்பினர்கள்/ மாநிலங்களின் குறிப்புகள் அனைத்தும் பைசல் செய்யப்பட்டன.
நிலவளத்துறையின் சிறப்பு இயக்கம் 2.0-வில் மேற்கொள்ளப்பட்ட சிறப்பு நடைமுறைகள்:
- எனது தாவரம், எனது வாழ்க்கை என்ற இயக்கத்தின் கீழ் பணியிடங்களில் அதிகாரிகளும், ஊழியர்களும் செடி வளர்ப்பதற்கு ஊக்கமளிக்கப்பட்டனர்.
- எனது வாழ்க்கைக்கு எரிசக்தியை சேமித்தல் என்ற இயக்கத்தின் கீழ் உணவு இடைவேளையின் போது அலுவலக அறை மற்றும் பணியிடங்களில் உள்ள அனைத்து விளக்குகளும் அணைக்கப்பட்டன.
- நிலவளத்துறையின் இணைப்பு அலுவலகத்தில் உள்ள ஆரோக்கிய மையத்தில் ஊழியர்கள் நலனுக்காக ஒவ்வொரு மாதமும் இரண்டு யோகா அமர்வுகள் நடத்தப்பட்டன. இதன் முக்கியத்துவத்தை எடுத்துரைக்க தூர்தர்ஷன் செய்திப்பிரிவு படம்பிடித்து ஒளிபரப்பியது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1957260
பிரதமர் அலுவலகம்
லட்சத்தீவின் தலைமை நிர்வாகி திரு தினேஷ்வர் ஷர்மாவின் மறைவிற்கு பிரதமர் இரங்கல்
லட்சத்தீவின் தலைமை நிர்வாகி திரு தினேஷ்வர் ஷர்மாவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
இது குறித்து அவர் வெளியிட்டுள்ள டுவிட்டர் செய்தியில், “லட்சத்தீவின் தலைமை நிர்வாகியான திரு தினேஷ்வர் ஷர்மா அவர்கள், இந்தியாவின் காவல்துறைக்கும், பாதுகாப்புக்கும் நிலையான பங்களிப்பை அளித்தார். அவரது காவல் பணியின் போது ஏராளமான தீவிரவாதத் தாக்குதல்களையும், கிளர்ச்சி நடவடிக்கைகளையும் அவர் எதிர்கொண்டார். அவரது மறைவினால் மிகுந்த வேதனை அடைந்துள்ளேன். அன்னாரது குடும்பத்திற்கு எனது இரங்கல்கள். ஓம் சாந்தி”, என்று தெரிவித்துள்ளார்.
------
(
சமூக நிதி மற்றும் அதிகாரமளித்தல் அமைச்சகம்
சென்னை உள்ளிட்ட 10 நகரங்களில் பிச்சைக்காரர்களின் நலனுக்காக விரிவான நடவடிக்கைகளுடன் கூடிய திட்டத்தை அரசு வகுத்துள்ளது
நாடாளுமன்றத்தின் மக்களவையில் கேள்வி ஒன்றுக்கு பதிலளித்த சமூக நீதி மற்றும் அதிகாரமளித்தல் இணையமைச்சர் திரு ஏ நாராயணசாமி கீழ்கண்ட தகவல்களை அளித்தார்.
ஸ்மைல் எனப்படும் விளிம்பு நிலையில் உள்ள தனிநபர்களின் வாழ்வாதாரம் மற்றும் தொழிலுக்கு ஆதரவு எனும் திட்டத்தின் துணை திட்டமாக பிச்சை எடுப்பதில் ஈடுபட்டுள்ளவர்களின் மறுவாழ்வுக்கான விரிவான மத்திய துறை திட்டம் செயல்படுத்தப்படுகிறது.
பிச்சைக்காரர்களுக்கு மறுவாழ்வு, மருத்துவ வசதிகள், மனநல ஆலோசனை, அடிப்படை ஆவணங்கள், கல்வி, திறன் வளர்த்தல் மற்றும் பொருளாதார தொடர்புகள் ஆகியவற்றை வழங்குவதே இத்திட்டத்தின் நோக்கமாகும்.
தில்லி, பெங்களூரு, சென்னை, ஹைதராபாத், இந்தூர், லக்னோ, மும்பை, நாக்பூர், பாட்னா மற்றும் அகமதாபாத் ஆகிய 10 நகரங்களில் பிச்சை எடுப்பதில் ஈடுபட்டுள்ளவர்களுக்கு விரிவான மறுவாழ்வை வழங்குவதற்கான மாதிரி திட்டங்கள் தொடங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1737322
---
----
(Visitor Counter : 310
விவசாயத்துறை அமைச்சகம்
விவசாயிகளின் வருவாய் பாதுகாப்பு
2022ம் ஆண்டுக்குள் விவசாயிகளின் வருவாயை இரட்டிப்பாக அதிகரிக்க அரசு இலக்கு நிர்ணயித்துள்ளது. விவசாயிகளின் வருவாயை இரட்டிப்பாகும் விவகாரம் தொடர்பான பிரச்சனைகள் குறித்து ஆராயவும், 2022ம் ஆண்டுக்குள் விவசாயிகளின் வருவாயை இரட்டிப்பாக அதிகரிக்க தேவைப்படும் யுக்திகளை பரிந்துரைக்கவும் வேளாண், கூட்டுறவு மற்றும் விவசாயிகள் நல்வாழ்வுத் துறை, தேசிய மழை வள ஆணைய முதன்மை செயல் அதிகாரி தலைமையில் அமைச்சகங்களுக்கு இடையிலான குழு ஒன்றை அரசு அமைத்துள்ளது.
இந்தக் குழு உருவாக்கிய விவசாயிகளின் வருவாயை இரட்டிப்பாக்குவதற்கான யுக்தியின் பதிமூன்று வரைவு தொகுப்புகள் இந்த துறையின் இணையதளத்தில்  பொதுமக்கள் கருத்துக்களைப் பெறும் வகையில் பதிவேற்றம் செய்யப்பட்டுள்ளது.
மேலும் விவரங்களுக்கு: pib.nic.in
(Visitor Counter : 106
திறன் மேம்பாடு மற்றும் தொழில் முனைவோர் அமைச்சகம்
ஆயத்த ஆடைகள், வீட்டு உபயோக பொருட்கள் துறையின் திறன் கவுன்சில் திறன் மேம்பாடு மற்றும் திறன் கட்டமைப்புக்காக தேசிய திறன் மேம்பாட்டு நிதியத்திற்கு பெருநிறுவன சமூக பொறுப்பு நிதியாக ரூ.51 லட்சத்தை நன்கொடையாக வழங்கியுள்ளது
இந்தியாவின் இளைஞர்களை திறன் பயிற்சியுடன் அதிகாரப்படுத்தலுக்காக ஆயத்த ஆடைகள், வீட்டு உபயோக பொருட்கள் துறையின் திறன் கவுன்சில் திறன் மேம்பாடு மற்றும் திறன் கட்டமைப்புக்காக தேசிய திறன் மேம்பாட்டு நிதியத்திற்கு பெருநிறுவன சமூக பொறுப்பு நிதியாக ரூ.51 லட்சத்தை நன்கொடையாக வழங்கியுள்ளது.
இதற்கான காசோலையை இந்த நிறுவனத்தின் தலைவர் திரு ப்ரேமல் உதானி திறன் மேம்பாடு மற்றும் தொழில் முனைவோர் அமைச்சக செயலாளர் திரு ராஜேஷ் அகர்வாலிடம் வழங்கினார். இந்த நிதி திறன் கட்டமைப்புக்கு பயன்படுத்தப்படும்.
இந்த நிறுவனம் தொடங்கப்பட்ட 2013 டிசம்பருக்குப்பின் 45 தகுதி திட்டங்களில் ஆயத்த ஆடை துறையில் சுமார் 12 லட்சம் பேருக்கு சான்றிதழ் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1826309
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 01.11.2017 அன்று ஒரு பீப்பாய்க்கு 60.00 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 01.11.2017 அன்று ஒரு பீப்பாய்க்கு 60.00 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 31.10.2017 அன்று 59.03 அமெரிக்க டாலராக இருந்த கச்சா எண்ணெயின் விலை 01.11.2017 அன்று 60.00 அமெரிக்க டாலராக அதிகரித்துள்ளது..
இந்திய ரூபாயில் கச்சா எண்ணெயின் மதிப்பு 01.11.2017 ரூ. 3817.34 ஆகவும் 31.10.2017 அன்று ரூ. 3823.41 ஆகவும் இருந்தது. 31.10.2017 அன்று ரூ. 64.77 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 01.11.2017 அன்று ரூ. 64.53 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 1, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
60.00

|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3871.34

|
|
டாலருக்கு நிகரான இந்திய ரூபாயின் மாற்று மதிப்பு
|
|
64.53

(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 181.04 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 27,802 கொவிட் சிகிச்சை பெறுபவர்கள் 0.06%ஆக உள்ளனர்.
குணமடைந்தோர் விகிதம் தற்போது 98.73%சதவீதம்
கடந்த 24 மணி நேரத்தில் 3,383 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,61,926 என அதிகரித்துள்ளது.
கடந்த 24 மணி நேரத்தில் 2,075 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.56 சதவீதம் ஆகும்
வாராந்திர பாதிப்பு விகிதம் 0.41 சதவீதம் ஆகும்
இதுவரை மொத்தம் 78.22 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,70,514 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807215
சட்டம் மற்றும் நீதித்துறை அமைச்சகம்
நியாயமான விசாரணையை உறுதிப்படுத்த ஆன்லைன் நீதிமன்றங்கள்: தமிழகம் தொடர்பான விவரங்கள்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாகப் பதிலளித்த சட்டம் மற்றும் நீதித்துறை அமைச்சர் திரு கிரன் ரிஜிஜு கீழ்காணும் விவரங்களை வழங்கினார்.
கொவிட்டுக்கு முந்தைய காலகட்டத்தில், நீதிமன்றத்துக்கும் சிறைகளுக்கும் இடையில் கைதிகளின் போக்குவரத்தை குறைப்பதற்காக ரிமாண்ட் தொடர்பான விஷயங்களுக்கு பெரும்பாலான நீதிமன்றங்களில் காணொலி விசாரணை முறை பயன்படுத்தப்பட்டது.
கொவிட்-19 பெருந்தொற்றைத் தொடர்ந்து நீதிமன்ற விசாரணைகளின் காணொலி விரிவாக்கத்திற்கு இந்த அனுபவம் உதவியது. காணொலி விசாரணை முறையில் சீரான தன்மையையும் தரநிலையையும் கொண்டு வர, மாண்புமிகு உச்ச நீதிமன்றத்தால் ஒரு விரிவான உத்தரவு பிறப்பிக்கப்பட்டு, 6 ஏப்ரல் 2020 அன்று காணொலி முறைக்கு சட்டப்பூர்வ அங்கீகாரத்தையும் வழங்கியது.
மேலும், காணொலி நடத்தை விதிகள், 5 நீதிபதிகள் கொண்ட குழுவால் உருவாக்கப்பட்டன, அனைத்து உயர் நீதிமன்றங்களுக்கும் அவை அனுப்பப்பட்டன. 23 உயர் நீதிமன்றங்கள் ஏற்கனவே இந்த மாதிரி விதிகளை ஏற்றுக்கொண்டுள்ளன. கொவிட் ஊரடங்கு காலத்தில் நீதிமன்றங்களின் முக்கிய அம்சமாக காணொலி திகழ்ந்தது.
பொதுமுடக்கம் தொடங்கியதில் இருந்து, மாவட்ட நீதிமன்றங்கள் 1,11,40,223 வழக்குகளையும் உயர் நீதிமன்றங்கள் 60,21,688 வழக்குகளை  31.01.2022 வரை காணொலி மூலம் விசாரித்தன. ஊரடங்கு தொடங்கியதில் இருந்து 08.01.2022 வரை 1,81,909 விசாரணைகளை உச்ச நீதிமன்றம் நடத்தியது.
நீதிமன்றங்களின் காணொலி உள்கட்டமைப்பை அதிகரிக்க, தாலுகா அளவிலான நீதிமன்றங்கள் உட்பட அனைத்து நீதிமன்ற வளாகங்களுக்கும் தலா ஒரு காணொலி கருவி வழங்கப்பட்டுள்ளதோடு, கூடுதலாக நிதியும் ஒதுக்கீடு செய்யப்பட்டுள்ளது.
மின்னணு முறையில் வழக்கு தாக்கல் குறித்த, வழக்கறிஞர்களுக்கான வலையரங்குகள் தமிழகம், கோவா, மகாராஷ்டிரா மற்றும் தில்லி பார் கவுன்சில் உறுப்பினர்களுக்கு நடத்தப்பட்டன. மேலும், தமிழ் உள்ளிட்ட 14 மொழிகளில் மின்-நீதிமன்ற சேவைகளுக்கான செயலியின் பயனர் கையேடும் வெளியிடப்பட்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1807613
ஜவுளித்துறை அமைச்சகம்
கைவினைத் துறையில் திறன் மேம்பாடு அவசியம் என்று ஜவுளித்துறை அமைச்சர் வலியுறுத்தினார்
கிரேட்டர் நொய்டாவில் உள்ள இந்தியக் கண்காட்சி மையம் மற்றும் விற்பனைக் கூடத்தில் ஏழாவது இந்திய உள்நாட்டுக் கண்காட்சி 2018-ஐ மத்திய ஜவுளி மற்றும் தகவல் ஒலிபரப்புத்துறை அமைச்சர் ஸ்மிருதி ஸூபின் இரானி, இன்று  தொடங்கிவைத்தார்.
இந்தியக் கண்காட்சி மையம் மற்றும் விற்பனைக்கூடத்தில் மரபுசார்ந்த கல்விக்கழகம், வர்த்தகக் கண்காட்சி, தொழில் ஆராய்ச்சி மற்றும் நிர்வாகப் பிரிவையும் அமைச்சர் பார்வையிட்டார். வர்த்தகக் கண்காட்சி மற்றும் மரபுசார் நிகழ்வுகளுக்கான தொழில்முறைக் கல்விக்கு முக்கியத்துவம் அளிக்கும் இந்தியாவின் முதலாவது கல்விக் கழகம் இதுவாகும்.
கைவினைப் பொருட்களுக்கான ஏற்றுமதி மேம்பாட்டுக் கவுன்சில் ஏற்பாடு செய்துள்ள மூன்று நாள் கண்காட்சியில், வடகிழக்குப் பிராந்தியத்தின்மீது சிறப்புக்கவனம் செலுத்தும் வகையில் நாடு முழுவதும் உள்ள தயாரிப்பு மையங்களிலிருந்து பல துறை சார்ந்த கண்காட்சியாளர்களைப் பிரதிநிதித்துவப்படுத்தும் 700 பேர் பங்கேற்றனர்.
==========
(Visitor Counter : 108
கலாசாரத்துறை அமைச்சகம்
2023 ஜூன் 21 அன்று சர்வதேச யோகா தினத்தை சிறப்பாக கொண்டாடுகிறது மத்திய கலாச்சார அமைச்சகம்
மத்திய கலாச்சார அமைச்சகம் 2023 ஜூன் 21 அன்று சர்வதேச யோகா தினத்தை சிறப்பாகக் கொண்டாடவுள்ளது. இந்த அமைச்சகத்தின் கீழ் உள்ள அனைத்து அலுவலகங்கள், துணை அலுவலகங்களில் அங்கீகரிக்கப்பட்ட பொது யோகா பயிற்சி நெறிமுறைகளைப் பின்பற்றி யோகா பயிற்சி மேற்கொள்ளப்பட உள்ளது. இந்திய தொல்லியல் துறையின் வட்ட அலுவலகங்களிலும் யோகா தினம் கொண்டாடப்பட உள்ளது. புதுதில்லியின் புராணா கிலாவில் நடைபெறும் நிகழ்ச்சியில் மத்திய கலாச்சாரத்துறை இணையமைச்சர் திருமதி மீனாட்சி லேகி கலந்து கொள்கிறார்.
பஞ்சாப் மாநிலம் ஜலந்தரில் உள்ள நூர்மஹால் சராய் என்ற இடத்தில் மத்திய கலாச்சாரத்துறை இணையமைச்சர் அர்ஜூன் ராம் மேக்வால் சிறப்பு விருந்தினராக கலந்து கொண்டு சர்வதேச யோகா கொண்டாட்டங்களில் பங்கேற்கிறார். கலாச்சார அமைச்சகத்தின் அனைத்து அமைப்புகளும் அந்தந்த தலைமையகங்களில் பல்வேறு நிகழ்ச்சிகளை நடத்தவுள்ளன. சர்வதேச யோகா தினத்தை மாபெரும் வெற்றியடையச் செய்வதற்கும், 'பொது சுகாதாரம்' என்ற நோக்கத்திற்கான இந்தியாவின் உறுதியை எடுத்துக்காட்டுவதற்கும், உலகளாவிய சுகாதார பாதுகாப்பு மற்றும் நல்ல ஆரோக்கியம் என்ற உறுதிப்பாட்டை எடுத்துரைப்பதற்கும் கலாச்சார அமைச்சகம் உறுதிபூண்டு செயல்படுகிறது.
கலாசாரத்துறை அமைச்சகம்
‘கலாச்சாரம் அனைவரையும் ஒன்றிணைக்கிறது’ என்ற கருப்பொருளை முன்னிலைப்படுத்த புவனேஸ்வரில் இரண்டாவது கலாச்சார பணிக்குழு கூட்டம்
இந்தியாவின் ஜி-20 தலைமையில், பல்வேறு கலாச்சாரங்கள் மற்றும் சமூகங்கள் கொண்ட இந்தியாவின் பன்முகத்தன்மை மீது அசைக்க முடியாத நம்பிக்கையை வெளிப்படுத்த ‘கலாச்சாரம் அனைவரையும் ஒன்றிணைக்கிறது’ என்ற பிரச்சாரத்தை கலாச்சார பணிக்குழு  முன்னெடுத்துள்ளது.
2023 மே 14 - 17 வரை ஒடிசாவின் புவனேஷ்வரில் நடைபெறவுள்ள கலாச்சார பணிக்குழுவின் இரண்டாவது கூட்டத்தில் 'கலாச்சாரம் அனைவரையும் ஒன்றிணைக்கிறது' பிரச்சாரத்தின் கீழ், ஒடிசாவைச் சேர்ந்த பத்மஸ்ரீ சுதர்சன் பட்நாயக் மே 14-ம் தேதியன்று பூரி கடற்கரையில் மணல் சிற்பத்தை உருவாக்கவுள்ளார். கலாச்சார மரபுகள் மற்றும் நடைமுறைகள் மாறுபடும் என்றாலும், அவை கொள்கைகளைப் பகிர்ந்து கொள்கின்றன என்பதே 'கலாச்சாரம் அனைவரையும் ஒன்றிணைக்கிறது' என்பதன் கருப்பொருள் ஆகும்.
சமகால சர்வதேச சவால்களுக்கு நிலையான தீர்வுகளை அடைய கலாச்சாரம் வழிவகுக்கிறது. ‘வசுதைவ குடும்பகம்’ என்பதன் சாராம்சத்தை உள்ளடக்கி, ‘கலாச்சாரம் அனைவரையும் ஒன்றிணைக்கிறது’ என்ற செய்தியானது, ஒரு நிலையான எதிர்காலம் மற்றும் சர்வதேச நல்வாழ்வை நோக்கி பணியாற்றுவதற்கான முழுமையான பார்வையை உள்ளடக்கியது. இந்தியாவில் மணல் சிற்பக் கலையின் முன்னோடியாகப் போற்றப்படும் திரு. சுதர்சன் பட்நாயக், அவரது சிறப்பான சேவைக்காக பத்மஸ்ரீ விருதைப் பெற்றவர். அவரது மணற்சிற்பங்கள் உலகப் புகழ்பெற்றவை மற்றும் உலக அளவில் பல்வேறு போட்டிகளில் இந்தியாவைப் பிரதிநிதித்துவப்படுத்தியுள்ளன.
விவசாயத்துறை அமைச்சகம்
வேளாண் துறையில் தொடக்க நிறுவனங்களை ஊக்குவித்தல்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதில் அளித்த மத்திய வோளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கூறியதாவது:
2018-19 ம் ஆண்டில், புத்தாக்கம் மற்றும் வேளாண் தொழில்முனைவை ஊக்குவிக்கும் நோக்கில், தேசிய கிரிஷி விகாஸ் திட்டத்தின் கீழ் '‘புத்தாக்கம் மற்றும் வேளாண் தொழில் முனைவு மேம்பாட்டு திட்டத்தை ’’ நிதி உதவியுடன் மத்திய வேளாண் துறை அமைச்சகம் தொடங்கியது.
இத்திட்டத்தின் கீழ், வேளாண் துறையில் இதுவரை 646 தொடக்க நிறுவனங்களுக்கு ரூ.62.92 கோடி நிதியுதவி தவணை முறையில் அளிக்கப்பட்டுள்ளது .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777680
பாதுகாப்பு அமைச்சகம்
கொவிட்- 19 நிவாரண பணிகளில் இந்திய விமானப்படை
கொவிட்-19 நிவாரணப் பணிகளில் இந்திய விமானப்படை தொடர்ந்து முழுவீச்சில் செயலாற்றி வருகிறது.
இந்திய விமானப்படைக்கு சொந்தமான ஓர் சி-17 ரக விமானம், 2021 ஏப்ரல் 24 அன்று அதிகாலை 2 மணிக்கு ஹிந்தன் விமான தளத்தில் இருந்து சிங்கப்பூரின் சாங்கி சர்வதேச விமான நிலையத்திற்கு புறப்பட்டது. இந்த விமானம் 7:45 மணிக்கு சிங்கப்பூர் சென்றடைந்தது. 4 கொள்கலன்களில் கிரையோஜெனிக் பிராணவாயுவை நிரப்பிக்கொண்டு அந்த விமானம் சிங்கப்பூரில் இருந்து புறப்பட்டு பனாகர் விமான தளத்தை நோக்கி வந்து கொண்டிருக்கிறது.
மற்றொரு சி-17 ரக விமானம், ஹிந்தன் தளத்திலிருந்து புனே தளத்திற்குக் காலை 8 மணிக்குப் புறப்பட்டது. காலை 10 மணிக்கு புனே சென்றடைந்த அந்த விமானம், இரண்டு கொள்கலன் டாங்கிகளில் கிரையோஜெனிக் பிராணவாயுவை நிரப்பிக்கொண்டு ஜாம்நகர் விமான தளத்தை வந்தடைந்தது. அதே சி-17 ரக விமானம் தற்போது இரண்டாவது முறையாக புனேவில் இருந்து ஜாம்நகர் வரை கூடுதலாக 2 கொள்கலன்களுடன் பயணிக்கிறது.
முன்னதாக ஜோத்பூரில் இருந்து ஜாம்நகருக்கு இரண்டு காலி கொள்கலன்களை ஓர் சி-17 ரக விமானம் ஏற்றிச் சென்றது.
இந்திய விமானப்படைக்கு சொந்தமான ஓர் சினூக் ஹெலிகாப்டரும் ஏ என் 32 ரக விமானமும் கொவிட் பரிசோதனைக் கருவிகளை ஜம்முவில் இருந்து லேவுக்கும், ஜம்முவில் இருந்து கார்கிலுக்கும் முறையே கொண்டுச் சென்றன. அறிவியல் மற்றும் தொழில்துறை ஆராய்ச்சி மன்றம் தயாரித்த இந்தக் கருவிகள், லடாக் யூனியன் பிரதேசத்தில் பரிசோதனையை மேம்படுத்துவதற்காக வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713783
-------
(Visitor Counter : 147
ரெயில்வே அமைச்சகம்
சத்தீஷ்கரின் அகல ரயில்பாதை கட்டமைப்பு 100% மின்மயமாக்கப்பட்டுள்ளது
2030 ஆம் ஆண்டிற்குள் கரியமில வாயு வெளியேற்றமே இல்லை என்ற இலக்கை நிர்ணயிக்கும் வகையில், இந்திய ரயில்வேயில் சத்தீஷ்கரின் தற்போதைய அகலப்பாதை கட்டமைப்பு 100% மின்மயமாக்கப்பட்டுள்ளது. மேலும், ரயில்வேயின் 100% மின்மயமாக்கப்பட்ட வலைப்பின்னல் என்ற கொள்கையுடன் ஒத்திசைந்து, மின்மயமாக்கலுடன் புதிய அகலப்பாதை வலைப்பின்னல் அனுமதிக்கப்படும்.
சத்தீஷ்கரின் பிலாஸ்பூர் ரயில்வேயில் ஒரு முக்கியமான சந்திப்பு. இது மும்பை, தில்லி, கொல்கத்தா, சென்னை, ஐதராபாத், பெங்களூர் போன்ற முக்கிய நகரங்களை இணைக்கிறது. சத்தீஷ்கர் மாநிலம் நாட்டிலேயே அதிக சரக்குகள் ஏற்றும் மாநிலமாக உள்ளது. ரயில்வேக்கு குறிப்பிடத்தக்க வருவாய் இங்கிருந்து கிடைக்கிறது. சத்தீஷ்கரிலிருந்து நாட்டின் பிற பகுதிகளுக்குக் கனிமங்கள், விவசாயப் பொருட்கள் மற்றும் பிற பொருட்களைக் கொண்டு செல்வதில் ரயில் போக்குவரத்து முக்கியப் பங்கு வகிக்கிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1908355
புவி அறிவியல் அமைச்சகம்
தில்லி, ஹரியானா, சண்டிகரில் ஒரு சில இடங்களில் இடியுடன் மழைக்கு வாய்ப்பு
தில்லி, ஹரியானா, சண்டிகரில் ஒரு சில இடங்களில் இன்று இடியுடன் கூடிய மழைக்கு வாய்ப்பு உள்ளது என தேசிய வானிலை முன்னறிவிப்பு மையம் தெரிவித்துள்ளது.
பீகார், மேற்கு வங்கம், சிக்கிம், அசாம், மேகாலயா, கேரளா மற்றும் மாஹேவில் ஒரு சில இடங்களில் இன்று கனமழைக்கு வாய்ப்புள்ளதாகவும் தெரிவிக்கப்பட்டுள்ளது.
வட மாநிலங்கள் பலவற்றில் ஒரு சில இடங்களில், இன்றும் நாளையும் மணிக்கு 40 முதல் 50 கி.மீ வேகத்தில் பலத்த காற்றும் வீசும் எனவும் வானிலை முன்னறிவிப்பு மையம் தெரிவித்துளளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722890
----
(Visitor Counter : 120
நுகர்வோர் நலன், உணவு மற்றும் பொது விநியோகம் அமைச்சகம்
ஹோட்டல்கள் மற்றும் உணவகங்கள் வசூலிக்கும் சேவைக் கட்டண வழிகாட்டுதல்களை உடனடியாக அமல்படுத்துவதை மாவட்ட ஆட்சியர்கள் உறுதி செய்ய வேண்டும்; மத்திய நுகர்வோர் பாதுகாப்பு ஆணையம்
ஹோட்டல்கள் மற்றும் உணவகங்கள் மூலம் சேவை கட்டணம் வசூலிக்கப்படுவது தொடர்பாக வழங்கப்பட்ட வழிகாட்டுதல்களை அமல்படுத்துவதை உறுதி செய்யுமாறு மத்திய நுகர்வோர் பாதுகாப்பு ஆணையம்  மாவட்ட ஆட்சியர்களுக்கு உத்தரவிட்டுள்ளது. இது தொடர்பான புகார்கள் பெறப்பட்டால், மாவட்ட ஆட்சியர் வழிகாட்டுதல் மீறல் தொடர்பாக விசாரணை நடத்தி 15 நாட்களுக்குள் ஆணையத்திடம் அறிக்கை சமர்ப்பிக்கலாம் என கூறப்பட்டுள்ளது.
அனைத்து மாநிலங்கள்/யூனியன் பிரதேசங்களின் தலைமைச் செயலாளர்கள் மற்றும் இந்தியா முழுவதும் உள்ள மாவட்ட ஆட்சியர்களுக்கு, நுகர்வோர் நலன்களைப் பாதுகாப்பதற்காக வழிகாட்டுதல்களை உடனுக்குடன் செயல்படுத்துவதுடன் விரிவான விளம்பரத்தை ஏற்பாடு செய்யுமாறு சிசிபிஏ கடிதம் எழுதியுள்ளது. சேவைக் கட்டணம் விதிப்பது வழிகாட்டுதல்களை மீறுவதாகவும், நியாயமற்ற வர்த்தக நடைமுறையை உருவாக்குவதாகவும், அது நுகர்வோரின் உரிமைகளைப் பாதிக்கும் என்றும், அத்தகைய புகார்களை முதன்மையாகக் கருத்தில் கொள்ள வேண்டும் என்றும் கடிதம் தெளிவான வழிகாட்டுதலை வழங்கியுள்ளது.
சேவைக் கட்டணம் வசூலிப்பது தொடர்பாக ஏராளமான நுகர்வோர் தேசிய நுகர்வோர் உதவி மையத்தில் தங்கள் புகாரைப் பதிவு செய்துள்ளனர். 01.04.2021 முதல் 20.06.2022 வரை, சேவைக் கட்டணம் வசூலிப்பது தொடர்பாக 537 புகார்கள் நுகர்வோரால் பதிவு செய்யப்பட்டுள்ளன. ஹோட்டல்கள்/உணவகங்கள் சேவைக் கட்டணத்தை கட்டாயமாக்குதல், சேவைக் கட்டணத்தைச் செலுத்துவதை எதிர்க்கும் பட்சத்தில் நுகர்வோரை சங்கடப்படுத்துதல், சேவைக் கட்டணத்தை வேறு பெயரில் சேர்ப்பது ஆகியவை முக்கிய குறைகளில் அடங்கும். 05.07.2022 முதல் 08.07.2022 வரை அதாவது, சிசிபிஏ வழிகாட்டுதல்கள் வழங்கப்பட்ட பிறகு, 85 புகார்கள் பதிவு செய்யப்பட்டுள்ளன. சேவைக் கட்டண புகார்களின் முதல் 5 இடத்தில் புது தில்லி, பெங்களூர், மும்பை, புனே மற்றும் காசியாபாத் ஆகியவை உள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1840362
•••••••••••••
(Visitor Counter : 169
புவி அறிவியல் அமைச்சகம்
35 புதிய நிலஅதிர்வு ஆய்வகங்கள் டிசம்பருக்குள் செயல்பாட்டுக்கு வரும்: டாக்டர் ஜித்தேந்திர சிங் தகவல்
நாட்டில், 35 புதிய நில அதிர்வு ஆய்வகங்கள் தொடங்கப்படும் எனவும், அவை இந்தாண்டு டிசம்பருக்குள் செயல்பாட்டுக்கு வரும் எனவும் மத்திய புவி அறிவியல் துறை இணையமைச்சர் டாக்டர் ஜித்தேந்திர சிங் தெரிவித்தார்.
அவர் மக்களவையில் அறிக்கை தாக்கல் செய்து கூறியதாவது:
தேசிய நிலநடுக்க ஆய்வகங்களின் நெட்வொர்க் இந்தாண்டு இறுதிக்குள் 150 ஆக அதிகரிக்கும். அடுத்த 5 ஆண்டுகளில், மேலும் 100 நிலஅதிர்வு ஆய்வகங்கள் அமைக்கப்பட்டு தேசிய நிலஅதிர்வு நெட்வொர்க்-ஐ வலுப்படுத்த திட்டமிடப்பட்டுள்ளது. இதன் மூலம் நாடு முழுவதும் நிலநடுக்க கண்டுபிடிப்பு திறன் M:2.5 என்ற அளவுக்கு அதிகரிக்கும்.
நாடு முழுவதும் நிலநடுக்கத்தை கண்காணிப்பது, பூகம்பம் குறித்து ஆய்வு செய்வது போன்றவற்றை புவி அறிவியல் அமைச்சகத்தின் கீழ் உள்ள நிலநடுக்க தேசிய மையம் மேற்கொள்கிறது. இதற்காக என்சிஎஸ் மையம், நாடு முழுவதும் உள்ள 115 என்எஸ்என் நெட்வொர்க்-ஐ பராமரிக்கிறது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1738097
-----
(Visitor Counter : 170